Fohishaxona saqlash va qo‘shmachilik qilish, fohishalik bilan shug‘ullanishga qarshi choralar kuchaytirilayotgani ijobiy samaralarini bermoqda. Bu haqda Toshkent shahar IIBB boshlig‘i o‘rinbosari Doniyor Toshxo‘jayev 6 apreldagi matbuot brifingida ma’lum qildi. Uning aytishicha, 30 martdan 6 aprelgacha bo‘lgan muddat davomida fohishaxona saqlash va qo‘shmachilik bilan bog‘liq jinoyatlar soni kamayishiga erishilgan. O‘tkazilgan maxsus tadbirlarda 3ta fohishaxona saqlash va qo‘shmachilik qilish jinoyatlari aniqlanib, Jinoyat kodeksining 131-moddasi, ya’ni fohishaxona saqlash va qo‘shmachilik qilish alomatlari bilan jinoyat ishlari qo‘zg‘atildi.    Fohishalik bilan shug‘ullanib kelayotgan 46 nafar va jamoat joylarida spirtli ichimlik iste’mol qilgan 67 nafar shaxslarga nisbatan ma’muriy ta’sir choralari ko‘rilgan.